# Pavlopetri

Pavlopetri, en grec Παυλοπέτρι, és una ciutat antiga grega submergida a la costa del sud de Lacònia, al Peloponès. És considerada la ciutat submergida més antiga del món, i té sobre 5.000 anys, cosa que ha fet que s'especuli sobre la possibilitat de ser la ciutat que va inspirar el mite de l'Atlàntida.
Al principi, les ruïnes van ser datades en el context de la civilització micènica, 1600–1100 aC, però els estudis més recents van revelar que ocupació més antiga datava de l'any 2800 aC, i es troba, per tant, en el context de la meitat de l'edat de bronze i en el de la civilització minoica primerenca. Es creu que la ciutat es va submergir al voltant de l'any 1000 aC a causa del primer de tres terratrèmols que va patir la zona. L'àrea no ha reemergit mai, així doncs no s'hi ha construït mai al damunt ni tampoc ha estat pertorbada per activitats agrícoles. Tot i que, amb els segles, s'ha erosionat, el traçat de la ciutat és el mateix que l'original de fa milers d'anys. El lloc es troba amenaçat pel dany que provoquen les barques que arrosseguen àncores, així com pels turistes i els caçadors de records.
A l'octubre de 2009 es van realitzar treballs de camp per mapejar la zona. És la primera ciutat submergida digitalitzada que ha estat estudiada en tres dimensions. Per al mapatge, es van utilitzar tècniques amb sonars usades habitualment pels militars i empreses prospectores de petroli. La ciutat, que consta de com a mínim 15 edificis, es va submergir entre 3 i 4 metres sota l'aigua. Les descobertes recents del 2009 denoten una superfície de la ciutat d'uns 9.000 m².
La ciutat de Pavlopetri és part del patrimoni cultural submarí definit per la UNESCO en el context de la Convenció en la Protecció del Patrimoni Cultural Submarí de la UNESCO. Totes les traces de l'existència humana submarina que tenen almenys cent anys o més són protegides per la Convenció en la Protecció del Patrimoni Cultural Submarí de la UNESCO. L'objectiu n'és impedir la destrucció o pèrdua d'informació històrica i cultural. Aquesta associació de la UNESCO ajuda els estats a protegir el seu patrimoni cultural submarí en un marc legal internacional.

## Vegeu també

* Akrotiri (Santorini), ciutat grega minoica enterrada per una erupció volcànica.
* Lacònia.

## Referències

* ↑ Papathanasiou, Katerina «Pavlopetri: The Ancient Greek Underwater City». Greek reporter, 17-05-2005 [Consulta: 19 agost 2015].
* ↑ Smith, Helena «Lost Greek city that may have inspired Atlantis myth gives up secrets». The Guardian, 16-10-2006 [Consulta: 19 agost 2015].
* ↑ «World's oldest submerged town dates back 5,000 years». Paleontology & Archaeology. e! Science News, 16-10-2009.
* ↑ Helena Smith «Lost Greek city that may have inspired Atlantis myth gives up secrets». The Guardian, 16-10-2009.
* ↑ Leadbetter, Russell. In praise of ... underwater archaeology. The Herald (Glasgow), 11 Oct 2011
* ↑ Henderson, Jon «Race to Save World's Oldest Underwater Town». Green Room Blog. AlphaGalileo. WetSand.com, 14-05-2009 [Consulta: 24 octubre 2009]. Arxivat 2010-03-30 a Wayback Machine. «Còpia arxivada». Arxivat de l'original el 2010-03-30. [Consulta: 26 setembre 2015].
* ↑ Henderson, Jon «Race to preserve the world's oldest submerged town». AlphaGalileo, 12-05-2009 [Consulta: 24 octubre 2009]. Arxivat 2010-04-02 a Wayback Machine. «Còpia arxivada». Arxivat de l'original el 2010-04-02. [Consulta: 26 setembre 2015].
* 1 2 Henderson, Jon «Race to preserve the world's oldest submerged town». University of Nottingham, 12-05-2009 [Consulta: 24 octubre 2009]. Arxivat 2011-11-23 a Wayback Machine. «Còpia arxivada». Arxivat de l'original el 2011-11-23. [Consulta: 25 març 2021].
* ↑ "Sea gives up secrets to experts"; BBC News, 16 October 2009
* ↑ "Pavlopetri: A window on to Bronze Age suburban life", BBC News, 8 October 2011
* ↑ Henderson, Jon «World's oldest submerged town dates back 5,000 years». Universitat de Nottingham, 16-10-2009 [Consulta: 24 octubre 2009]. Arxivat 2012-07-07 a Wayback Machine. «Còpia arxivada». Arxivat de l'original el 2012-07-07. [Consulta: 26 setembre 2015].
* ↑ UNESCO, convention on the protection of underwater cultural heritage

## Enllaços externs

* El projecte Pavlopetri (anglès).